ไม่ไปไม่ได้แล้ว 5 อันดับสุดยอดโรงแรม รีสอร์ต ที่พักสำหรับครอบครัว 
หลายครอบครัวที่มีเด็กๆ บางครั้งการเข้าไปพักผ่อน และใช้เวลาอย่างเต็มที่กับครอบครัวในโรงแรมรีสอร์ตสำหรับครอบครัว อาจจะเป็นช่วงเวลาแสนสุขสำหรับหลายๆ ครอบครัว จากประสบการณ์การเข้าพัก Family Resort และ Family Hotel มาไม่น้อยของ ,2Madames.com ,ได้ทำการจัดอันดับ 5 อันดับสุดยอดที่พัก โรงแรม รีสอร์ต สำหรับครอบครัวและเด็ก จะมีที่ไหนบ้าง แต่ละที่จะสุดยอดอย่างไร และเหมาะกับครอบครัวแค่ไหน ไปชมกัน,อันดับที่ 5 Holiday Inn Mai Khao ฮอลิเดย์อินน์ รีสอร์ท ภูเก็ต ไม้ขาวบีช,Family Resort ในเครือ Holiday Inn แห่งนี้ตั้งอยู่ที่หาดไม้ขาว จังหวัดภูเก็ต ซึ่งรีสอร์ตในเครือ Holiday Inn ก็ขึ้นชื่อว่าเป็นรีสอร์ตที่เอาใจครอบครัวและเด็กๆ อยู่แล้ว แต่ Holiday Inn ไม้ขาว ที่นี่มีทีเด็ดที่ตรงมี Kids Club ที่มีบ่อบอลใหญ่จริงๆ ครับ แถมมีของเล่นนานาชนิด เรียกว่าเด็กคนไหนหลงเข้าไปแล้ว คงไม่ได้ออกมากันง่ายๆ นอกจากนี้ ที่นี่ยังมีกิจกรรม Activities ให้เด็กๆ เข้าร่วมทำตลอดทั้งวัน ทั้งงานศิลปะ, เรียนทำพิซซ่า เป็นต้น ลานกิจกรรมกลางแจ้งมี โต๊ะปิงปอง, ปาเป้า, แทมโบรีน ให้เล่นฟรีด้วยครับ,ห้อง Family Suite ของที่นี่กว้างดีครับ มีห้องเด็กแยกจากห้องคุณพ่อคุณแม่ มีเครื่องเล่นวิดีโอเกม พร้อมห้องน้ำที่มีอ่างอาบน้ำพิเศษสำหรับเด็กด้วย,ชมรีวิวเต็มได้ที่นี่, ,อันดับที่ 4 Villa S เขาตะเกียบ,เคยมั้ยครับ เวลาเราไปพักผ่อนต่างจังหวัดกับครอบครัวหรือเพื่อนฝูง แล้วโรงแรมมันไม่ตอบโจทย์เพราะต้องไปอยู่ในห้องแคบ ต่างคนต่างอยู่ ไม่มีพื้นที่ส่วนกลางให้มาทำกิจกรรมสังสรรค์กัน ครอบครัวผมก็เหมือนกันครับ เวลาจะเดินทางพร้อมๆ กันระหว่างพี่น้องและพ่อแม่ ซึ่งพี่น้องแต่ละคนก็มีครอบครัวแล้ว จำนวนคนทำให้หาที่พักยาก ครั้นที่จะไปจองโรงแรมก็จะได้แค่ห้องของแต่ละครอบครัว ไม่มีพื้นที่สังสรรค์ตรงกลางให้มาทำกิจกรรมร่วมกัน,Pool Villa ส่วนตัวแบบ Villa-S เขาตะเกียบ หัวหิน ที่นี่อาจจะเป็นคำตอบของการพักผ่อนแบบครอบครัว Pool Villa ที่นี่หลังใหญ่ที่มีห้องพัก 4 ห้องนอน 5 ห้องน้ำ พร้อมสระว่ายน้ำส่วนตัวยาวปื๊ดๆ ด้วย สระว่ายน้ำนี้ทำให้ครอบครัวได้ทำกิจกรรมร่วมกันในที่ส่วนตัว และด้วยความยาวของสระที่ยาวจึงสามารถว่ายออกกำลังกายได้ด้วย,Villa-S มี 4 ห้องนอน จึงสามารถเข้าพักแบบครอบครัวใหญ่ได้ แถมมีที่ส่วนกลางไว้นั่งทานอาหารเป็นครอบครัวใหญ่ เค้ามีเครื่องครัวครบครัน แถมมีเตา BBQ ให้ซื้ออาหารทะเลมาปิ้งย่างเองได้ด้วย ลองคิดถึงยามเย็นที่ทุกคนพร้อมหน้าพร้อมตา มาช่วยกันปิ้งย่างอาหารทะเลเต็มโต๊ะ เด็กๆ ว่ายน้ำ ผู้ใหญ่นั่งดื่ม เล่นไพ่ หรือพูดคุยกันสิครับ จะมีความสุขกันแค่ไหน,ชมรีวิวเต็มได้ที่นี่ ,อันดับที่ 3 Holiday Inn Pattaya ฮอลิเดย์อินน์ พัทยา,ฮอลิเดย์อินน์ พัทยา Family Hotel ที่พัทยาแห่งนี้ พาตัวเองมาอยู่ในอันดับที่ 3 ของการจัดอันดับ ชนะเลิศด้วยห้องพักปลาวาฬแบบ Ocean View Family Suite ตกแต่งเอาใจเด็กๆ ด้วยเตียงแบบปลาวาฬ พร้อมอ่างน้ำวิวทะเลสำหรับเด็กๆ,เด็กๆ ชื่นชอบ Kids Club ที่มีเรือม้าน้ำ พร้อมกิจกรรมสนุกๆ ยามบ่ายกับสระว่ายน้ำที่มีสไลเดอร์,แม้แต่อาหารเช้ายังมีมุมพิเศษสำหรับเด็กๆ ทั้งระบายสี จานชามสำหรับน้องๆ และจัดอาหารคัดพิเศษที่เด็กๆ ส่วนใหญ่ชื่นชอบ หรือหากคุณแม่ชอบทำสปา ที่นี่ก็มี Package สำหรับหนูน้อยที่จะเข้าไปร่วมทำสปากับคุณแม่ได้ด้วย,ชมรีวิวเต็มๆ ได้ที่นี่, ,อันดับที่ 2 JW Marriott Phuket Resort & Spa เจดับบลิว แมริออท ภูเก็ต รีสอร์ท แอนด์ สปา,ที่ JW Marriott Phuket Resort & Spa พื้นที่กว้างขวางกว่า 60 ไร่ ถูดจัดสรรให้กับครอบครัวที่มาพักผ่อนโดยแท้จริง คุณสามารถพาเด็กๆ ไปทักทายกับน้องช้าง หรือจะเล่นสระว่ายน้ำเด็กขนาดใหญ่ หรือจะปั่นจักรยานรอบตัวรีสอร์ตพร้อมเด็กๆ ก็ได้,พิเศษที่สุด คือ Kids Club ที่นี่ ใหญ่ที่สุดเท่าที่เคยเห็นมา ภายในมีกิจกรรมสนุกตลอดวัน ทั้งทำผม ร้อยลูกปัด งานศิลปะ หรืออยากจะเล่นเกมก็มีให้บริการ เป็นเรื่องยากที่นำตัวเด็กๆ ออกจากความสนุกสนานได้ ที่นี่จึงมีเตียงเด็กจัดไว้ให้น้องๆ ที่เล่นจนหมดแรงเลยด้วย,ชมรีวิวเต็มได้ที่นี่ ,อันดับที่ 1 Centara Grand Mirage Beach Resort Pattaya เซ็นทารา แกรนด์ มิราจ บีช รีสอร์ท พัทยา,และอันดับ 1 สุดยอดที่พักสำหรับครอบครัว คงจะเป็นโรงแรมที่ไหนอื่นไม่ได้เลยกับ โรงแรมเซ็นทารา แกรนด์ มิราจ บีช รีสอร์ท พัทยา สุดยอด Theme Hotel : The Lost World ที่ทุกสิ่งอย่างในโรงแรม ไม่ว่าจะเป็น การตกแต่งของโรงแรม ล็อบบี้ ลิฟต์ เฟอร์นิเจอร์ในห้องพักทำให้เราคิดว่าหลุดเข้าไปอยู่อีกโลกหนึ่ง,สวนน้ำอันใหญ่โตของที่นี่ ไม่อยากจะพูดว่าแค่จะทำให้เด็กๆ คลั่งเท่านั้น เพราะแม้กระทั่งผู้ใหญ่เอง ยังสนุกไปกับกิจกรรมต่างๆ เช่น ล่องแก่งไปตามแม่น้ำและอุโมงค์น้ำตกจำลอง สไลเดอร์ไปตามทางต่างๆ ซึ่งเป็นอะไรที่สนุกสนานมากจริงๆ,Kids Club ของที่นี่ก็ครบครันไปด้วยความสนุกสนาน ตกเย็นดูการแสดงพิเศษจากขาแดนซ์ที่ล็อบบี้ได้ด้วย การพาครอบครัวมาพักผ่อนที่นี่จึงถือว่าเป็นสวรรค์ของทั้งเด็กๆ และคุณพ่อคุณแม่อย่างแท้จริงครับ,ชมรีวิวเต็มได้ที่นี่, 
จัดอันดับ 5 อันดับสุดยอดที่พัก โรงแรม รีสอร์ต สำหรับครอบครัวและเด็ก จะมีที่ไหนบ้าง แต่ละที่จะสุดยอดอย่างไร และเหมาะกับครอบครัวแค่ไหน ไปชมกัน
5 อันดับสุดยอดโรงแรม,ที่พักสำหรับครอบครัว,สุดยอดโรงแรม,โรงแรม,รีสอร์ท,ข่าว,ข่าวไลฟ์สไตล์,ไทยรัฐออนไลน์